Први велики успех на вишем међународном нивоу постигла је у сезони 1948., када је ушла у састав аустријске репрезентације и кроз низ успешних регата добила право да брани част земље на Летњим олимпијским играма у Лондону. Такмичила се у две дисципине. У квалификацијама прве у кајаку једноседу К-1 на 500 м била је трећа у другој групи и пласирала се у финале. У финалу је поново била трећа и освојила је бронзану медаљу. У финишу је изгубила друго место од Холађанке Алиде ван дер Анкер-Дуденс за једну десетинку секунде, односно непуну секунду иза првопласиране Данкиње Карен Хоф. Поред овог успеха Фрици Швингл је постала прва аустријска кајакашица, која је учествовала у кајакаштву на олимпијским играма и прва која је освојила медаљу за Аустрију у кајакашком спорту. У истој сезони на Светском првенству такође у Лондону, заједно са партерком Гертруде Либхарт у дисциплини К-2 на 500 метара, такође је добила бронзану медаљу.